Anatomie d'une chute

Anatomie d'une chute () Justine Trietek zuzenditako 2023ko thriller frantsesa da, Trietek eta Arthur Hararik idatzitako gidoi bat oinarri duena. Sandra Hüller du protagonista. Triet zuzendariak Sandra Hüller protagonista nagusiarekin egindako bigarren kolaborazio nabarmena da, 2019an Sibyl filmean topo egin ondoren. 

 Sinopsia 

Ikasle bat Sandra elkarrizketatzen ari da. Idazle arrakastatsuaren lanean interesaturik dago. «Zer jakin nahi duzu?», galdetzen dio Sandrak. Hartu-eman jostalari bat da bi emakumeen artekoa, ia elkar seduzitzen ariko balira bezala; goiko pisutik datorren 50 Cent rap abeslariaren kanta ozenak elkarrizketa eteten duen arte. Sandra eta Samuel Alpeetan kokatuta dagoen txalet batean bizi dira, euren seme Danielekin. Biak dira idazleak; Sandrak arrakasta handia duten autofikziozko obrak idazten ditu, Samuel idazle frustratua da. Gizona etxearen atikoa berritzen ari dela, erori eta hil egingo da. 11 urteko Danielek (istripu baten ondorioz ikusmena ia guztiz galdu duena) aurkituko du elurretan, bere txakurrarekin pasieran dabilela. Laster sortuko da zalantza Samuelen heriotzaren inguruan: suizidioa izan da, istripu bat edo hilketa bat? Sandrak bere laguna den abokatu bat kontratatu beharko du, galdera horien guztien erdigunean egongo baita. Perituen azterketak, galdeketak, egitateen berritzeak, defentsaren estrategiak… Epaiketa eran antolaturiko galderek Sandra eta Samuelen harremana xehatzen saiatuko dira, emakumearen erruduntasuna aztertu nahian.

 Antzezleak 
 Sandra Hüller, Sandra (emaztea)
 Swann Arlaud, Vincent (abokatua) 
 Milo Machado-Graner, Daniel semea. 
 Antoine Reinartz, fiskala 
 Samuel Theis, Samuel (senarra) 
 Jehnny Beth, Marge 
 Sophie Fillières, Monica 

 Sariak 
Anatomie d'une chute Canesko 76. Zinemaldian estreinatu zen, 2023ko maiatzaren 21ean. Urrezko Palma film onenaren saria irabazi zuen, eta Palm Dog saria irabazi zuen halaber. Queer Palm sarirako ere lehiatu zen. 2023ko abuztuaren 23an estreinatuko da Frantziako zinemetan.
erdian|thumb|300x300px|Justine Triet zuzendaria eta Sandra Hüller protagonista Cannesen filnak Urrezko Palma irabazi ondoren.

 Erreferentziak 

 Kanpo estekak 

Kategoria:Frantziako film dramatikoak
Kategoria:Idazleei buruzko filmak
Kategoria:Epaiketeei buruzko filmak
Kategoria:LGBTeei buruzko filmak
Kategoria:Urrezko Palma irabazi duten filmak
Kategoria:Film onenaren César Sariaren irabazleak